Üllatusteta ei saa ka katoliku kiriku kojas. Kui ma siin kunagi kuulutasin, et vähemalt kiriku esiotsa tegelased on mõttekad tegelased, siis selle väite võtan nüüd tagasi. Ei olnud seekord tegu erand-kinnitab-reeglit-olukorraga ja tõestusmaterjali on rohkem kui kohane. Näiteks:  Pärast paarikuust arvutikursust otsustas Tito õpilastele lõpueksami teha ja parimatele sertifikaadid anda. Pärast ta lahkumist jäid paar eksamit ja sertifikaatide väljavõlumine  minu teha. Muidugi, kirikuisadele see mõte meeldis - neid saab ju õpilastele müüa! Ja sertifikaatide väljaandmine tõstab kiriku mainet!